CELEX: 32013R0428
Language: sl
Date: 2013-05-08 00:00:00
Title: Izvedbena uredba Komisije (EU) št. 428/2013 z dne 8. maja 2013 o spremembi Uredbe (ES) št. 1033/2006 glede določb ICAO iz člena 3(1) in razveljavitvi Uredbe (EU) št. 929/2010  Besedilo velja za EGP

9.5.2013   
            
            
               SL
            
            
               Uradni list Evropske unije
            
            
               L 127/23
            
         IZVEDBENA UREDBA KOMISIJE (EU) št. 428/2013
   z dne 8. maja 2013
   o spremembi Uredbe (ES) št. 1033/2006 glede določb ICAO iz člena 3(1) in razveljavitvi Uredbe (EU) št. 929/2010
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (uredba o interoperabilnosti) (1) in zlasti člena 3(5) Uredbe,
   ob upoštevanju naslednjega:
   
               (1)
            
            
               Priloga k Uredbi Komisije (ES) št. 1033/2006 z dne 4. julija 2006 o določitvi zahtev glede postopkov za načrte leta v fazi pred letom za enotno evropsko nebo (2) vsebuje sklice na različne določbe, ki jih določi Mednarodna organizacija civilnega letalstva (v nadaljnjem besedilu: ICAO) ter ki se nanašajo na predložitev, sprejetje in razdelitev načrtov leta ter spremembe ključnih elementov načrta leta v fazi pred letom. Od sprejetja Uredbe (ES) št. 1033/2006 ter Uredbe Komisije (EU) št. 929/2010 z dne 18. oktobra 2010 o spremembi Uredbe (ES) št. 1033/2006 glede določb ICAO iz člena 3(1) (3) je ICAO navedene določbe spremenila.
            
         
               (2)
            
            
               Sklice v Uredbi (ES) št. 1033/2006 bi bilo treba posodobiti, da se izpolnijo mednarodne pravne obveznosti držav članic in zagotovi skladnost z mednarodnim regulativnim okvirom.
            
         
               (3)
            
            
               Končne določbe ICAO o načrtu letov za leto 2012 so bile potrjene in bi se morale uporabljati od 15. novembra 2012. Ta uredba bi se zato morala uporabljati od 15. novembra 2012. Ker pa so bile navedene določbe ICAO objavljene šele 30. decembra 2012, se pred 15. novembrom 2012 nanje ni bilo mogoče sklicevati. Zato bi se ta uredba morala uporabljati za nazaj.
            
         
               (4)
            
            
               Uredbo (ES) št. 1033/2006 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za enotno evropsko nebo –
            
         SPREJELA NASLEDNJO UREDBO:
   Člen 1
   Besedilo Priloge k Uredbi (ES) št. 1033/2006 se nadomesti z naslednjim:
   
      „Določbe ICAO iz člena 3(1)
      
      
                  1.
               
               
                  Oddelek 3.3 poglavja 3 (načrti letov) Priloge 2 Konvencije ICAO – Pravila letenja (deseta izdaja iz julija 2005, vključno z vsemi spremembami do št. 42).
               
            
                  2.
               
               
                  Oddelek 4.4 poglavja 4 (načrti letov) in odstavek 11.4.2.2 poglavja 11 (sporočila o premikih) PANS-ATM ICAO, dok. 4444 (petnajsta izdaja iz leta 2007, vključno z vsemi spremembami do št. 4).
               
            
                  3.
               
               
                  Poglavje 2 (načrti letov) in odstavek 6.12.3 poglavja 6 (ocene meja) regionalnih dodatnih postopkov, dok. 7030, Evropski (EUR) regionalni dodatni postopki (peta izdaja iz leta 2008, vključno z vsemi spremembami do št. 7).“
               
            
   Člen 2
   Uredba (EU) št. 929/2010 se razveljavi.
   Člen 3
   Ta uredba začne veljati na dan objave v Uradnem listu Evropske unije.
   Uporablja se od 15. novembra 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. maja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 96, 31.3.2004, str. 26.
   
      (2)  UL L 186, 7.7.2006, str. 46.
   
      (3)  UL L 273, 19.10.2010, str. 4.